નારોલ પોલીસ સ્ટેશનની હદમાં આવતા જેતલપુર ગામમાં શનિવારે રાત્રે કૃષ્ણજન્મોત્સવ દરમિયાન ગજેન્દ્ર નામના શખ્સે અને તેના સાગરિતોએ બાર બોરની બંદૂકમાંથી હવામાં ર૦ રાઉન્ડ ગોળીબારના ફાયર કર્યાં હતા એક પછી એક ગોળીબારના રાઉન્ડ ફાયર થતાં નાગરિકોમાં ફફડાટ ફેલાયો હતો કૃષ્ણજન્મોત્સવની ઉજવણીમાં નાસભાગ મચી ગઈ હતી ગોળીબારની આ ઘટના કેટલાક હિંમતબાજ યુવકોએ પોતાના ફોનમાં વિડીયો રેકોર્ડીંગ કરી લીધી હતી અને આ વિડીયો સોશિયલ મીડિયામાં વાયરલ થવા લાગ્યો હતો જેના પરિણામે પોલીસ અધિકારીઓ ચોંકી ઉઠયા હતાં અને સમગ્ર ઘટનાની તપાસ શરૂ કરાવી હતી.